./data/phi0914/phi00145/phi0914.phi00145.perseus-lat1.xml
Anicius rege Gentio, sicut ante dictum est, in				potestatem redacto Scodrae,  quae regia fuerat, praesidio  inposito Gabinium praefecit, Rhizoni et Olcinio, urbibus				opportunis, C Licinium  				praepositis his Illyrico, reliquo exercitu in Epirum est profectus  ubi prima				Phanota ei dedita est omni multitudine cum infulis obviam effusa   hinc praesidio inposito in Molossidem transgressus, cuius				omnibus oppidis praeter Passaronem et Tecmonem et Phylacen et Horreum receptis				primum ad Passaronem ducit  Antinous et Theodotus				principes eius civitatis erant, insignes et favore Persei et odio adversus Romanos,				iidem universae genti auctores desciscendi ab Romanis   hi conscientia privatae noxae,				quia ipsis nulla spes veniae erat, ut communi ruina patriae opprimerentur,				clauserunt portas  multitudinem, ut mortem				servituti praeponerent, hortantes   nemo adversus				praepotentis viros hiscere audebat; tandem Theodotus quidam, nobilis et ipse				adulescens, cum maior a Romanis metus timorem a principibus suis vicisset, ‘quae vos				rabies’ inquit ‘agitat, qui duorum hominum noxae civitatem accessionem facitis?					 equidem pro patria qui letum oppetissent,				saepe fando audivi; qui patriam pro se perire aecum				censerent, hi primi inventi sunt  quin aperimus portas et imperium accipimus, quod				orbis terrarum accepit? ’ haec dicentem cum				multitudo sequeretur, Antinous et Theodotus in primam stationem hostium inruperunt				atque ibi offerentes se ipsi volneribus interfecti; urbs dedita est Romanis 					 simili pertinacia Cephalonis principis				clausum Tecmonem ipso interfecto per deditionem recepit  nec Phylace nec Horreum				oppugnationem tulerunt   pacata Epiro divisisque				in hiberna copiis per opportunas urbes, regressus ipse in Illyricum Scodrae, quo				quinque legati ab Roma venerant, evocatis ex tota provincia principibus conventum				habuit   ibi pro tribunali pronuntiavit de				sententia consilii senatum populumque Romanum Illyrios esse liberos iubere:				praesidia ex omnibus oppidis, arcibus et castellis sese deducturum   non solum				liberos, sed etiam inmunes fore Issenses et Taulantios, Dassaretiorum Pirustas, Rhizonitas, Olciniatas, quod incolumi				Gentio ad Romanos defecissent  Daorseis quoque				immunitatem dare, quod relicto Caravantio cum armis ad Romanos transissent 				Scodrensibus et Dassarensibus et Selepitanis ceterisque Illyriis vectigal dimidium					inpositum eius, quod regi pependissent   inde in tres				partes Illyricum divisit  unam eam fecit, quae supra dicta est, alteram Labeatas				omnis, tertiam Agravonitas et Rhizonitas et Olciniatas accolasque eorum  hac formula				dicta in Illyrico, ipse inde Epiri Passaronem in hiberna rediit